மலேசியப் பொதுத் தேர்தல், 2013

**2013 மலேசியப் பொதுத்தேர்தல்** 2013 மே 5 இல் நடைபெற்றது. 2013 ஏப்ரல் 3 ஆம் நாள் மலேசிய நாடாளுமன்றம் கலைக்கப்பட்டு, வேட்பாளர் நியமனங்கள் ஏப்ரல் 20 இல் ஏற்றுக் கொள்ளப்பட்டது. மலேசிய நாடாளுமன்றம் கலைக்கப்பட்ட அதே சமயத்தில், மாநிலச் சட்டப் பேரவைகள் கலைக்கப்படுவதும், மலேசியாவில் வழக்கமாக நடைபெற்று வரும் ஓர் அரசியல் வழக்கம். அதன் படி சரவாக் மாநில ஆட்சி தவிர 12 மாநில ஆட்சிகளும் கலைக்கப்பட்டு சட்டமன்றங்களுக்கான தேர்தல்களும் 2013 மே 5 இல் இடம்பெற்றன.

மலேசிய அரசியலமைப்பின் படி, ஒரு நாடாளுமன்றத்தின் காலம் ஆகக்கூடியது ஐந்து ஆண்டுகளாகும். அதன் பின்னர் மலேசியப் பிரதமரின் பரிந்துரையின் பேரில் மன்னர் நாடாளுமன்றத்தைக் கலைத்து புதிய நாடாளுமன்றத்துக்கான தேர்தல் நாளைக் குறிக்குமாறு தேர்தல் ஆணையாளருக்கு உத்தரவிடுவார். மலேசியாவின் 13-ஆவது பொதுத் தேர்தல் ஆளும் தேசிய முன்னணி, எதிர்க் கட்சியான பாக்காத்தான் ராக்யாட் என்னும் மக்கள் கூட்டணி ஆகிய இரண்டுக்கும் இடையே ஒரு சவால் மிக்க போட்டியாக இருந்தது.

மலேசிய அரசியல் வரலாற்றில் பாரிசான் நேசனல் எனும் தேசிய முன்னணிக் கூட்டணியே, ஆளும் கட்சியாக ஒவ்வொரு தேர்தலிலும் வெற்றி பெற்று வந்துள்ளது. பாரிசான் நேசனல் 14 அரசியல் கட்சிகளின் கூட்டு அமைப்பைக் கொண்ட ஒரு கூட்டணியாகும். இதன் தலையாய பங்காளிக் கட்சிகளாக அம்னோ, மலேசிய சீனர் சங்கம் எனும் ம.சீ.ச, மலேசிய இந்தியர் காங்கிரஸ் (ம.இ.கா) கட்சிகள் அங்கம் வகிக்கின்றன. மக்கள் கூட்டணியில்  மலேசிய இஸ்லாமிய கட்சி (பாஸ்), மக்கள் நீதிக் கட்சி (பி.கே.ஆர்), ஜனநாயக செயல் கட்சி (ஜ.செ.க) ஆகியவை உறுப்புக் கட்சிகளாக உள்ளன.

அன்வார் இப்ராகிம் தலைமையிலான பாக்காத்தான் ராக்யாட் அதிகப்படியான வாக்குகளைப் பெற்றிருந்தாலும், பிரதமர் நஜீப் துன் ரசாக் தலைமையிலான ஆளும் தேசிய முன்னணி நாடாளுமன்றத்தில் பெரும்பான்மையான இடங்களைக் கைப்பற்றி ஆட்சியைத் தக்க வைத்துக் கொண்டது. ஆனாலும், எதிர்க் கட்சிக் கூட்டணி ஏழு இடங்களை அதிகமாகக் கைப்பற்றியது.

## பின்னணி

2008 மார்ச் 8-ஆம் தேதி நடைபெற்ற மலேசியாவின் 12-ஆவது பொதுத் தேர்தலில் ஆளும் தேசிய முன்னணி பெரும் பின்னடைவைச் சந்தித்து ஆட்சியை மீண்டும் பிடித்திருந்தது. அப்போது தேசிய முன்னணி 140 இடங்களைக் கைப்பற்றி மூன்றில் இரண்டு பெரும்பான்மையை முதன் முதலாக இழந்தது. பாக்காத்தான் ராக்யாட் எதிர்க்கட்சிக் கூட்டணி 82 இடங்களைக் கைப்பற்றியது.

அத்துடன் 13 மாநில சட்டமன்றங்களில் ஐந்தை எதிர்க்கட்சிக் கூட்டணி கைப்பற்றியது (ஆனாலும், பேராக் மாநில ஆட்சியை 2009 நெருக்கடியை அடுத்து தேசிய முன்னணியிடம் எதிர்க்கட்சி இழந்தது). அந்தப் பின்னடைவால், அப்போதைய பிரதமர் அப்துல்லா அகமது படாவி தன் பிரதமர் பதவியைத் துறந்தார். அத்துடன் அம்னோ கட்சியின் தலைவர் பதவியையும் துறந்தார். துணைப் பிரதமராக இருந்த நஜீப் துன் ரசாக் 2009 ஏப்ரல் 3 இல் பிரதமர் பதவியையும் அம்னோ கட்சியின் தலைவர் பதவியையும் ஏற்றுக் கொண்டார்.

### தேர்தல் முன்னோட்டம்
ஆளும் தேசிய முன்னணி கூட்டணியும் மக்கள் கூட்டணியும் மக்கள் எதிர்நோக்கும் பல பிரச்சினைகளை முன்வைத்து, அவற்றுக்கு எவ்வாறு தீர்க்கமான, சாதகமான முடிவுகளைக் காண முடியும் என்பதை அறிவித்தன. அத்துடன் மலேசிய வாக்காளர்களுக்கு வழங்கப்படும் சலுகைகளையும் பட்டியல் போட்டு அறிவித்தன.

அப்துல்லா அகமது படாவியிடம் இருந்து பிரதமர் பதவியை ஏற்றதும், பிரதமர் துறையின் வரவு செலவுத் திட்டத்தில் நஜீப் துன் ரசாக் அதிக அக்கறை செலுத்தத் தொடங்கினார். அரசாங்க உருமாற்றத் திட்டத்தை உருவாக்கி (*Government Transformation Programme* - GTP) அதற்கு தன்னுடைய அமைச்சரவையின் மூத்த அமைச்சர்களில் ஒருவரான கோ சூ கூன் என்பவரைப் பொறுப்பு அமைச்சராக நியமனம் செய்தார். சிறப்புச் செயல்நிறைவு காட்டிகள் (*Key Performance Indicators*) சீராகச் செயல்படுவதற்கு மலேசிய விமான நிறுவனத்தின் தலைவர் இட்ரிஸ் ஜாலாவை நியமனம் செய்தார்.

### ஒரே மலேசியா மக்கள் நிதியுதவி

மலேசியாவின் எல்லா இன மக்களையும் அரவணைத்து தேசிய ஐக்கியத்தை வலுப்படுத்துவதற்காக ஒரே மலேசியா திட்டத்தையும் உருவாக்கினார். ஏழை மக்களின் சுமைகளைக் குறைப்பதற்காக ஒரே மலேசியா மக்கள் மளிகைக்கடை () எனும் திட்டத்தை அறிமுகம் செய்தார். ஒரே மலேசியா கிளினிக் திட்டத்தை உருவாக்கி மலேசிய மக்களுக்கு இலவசமான அடிப்படை மருத்துவ சேவைகளை வழங்கத் தொடங்கினார்.

மலேசிய மக்கள் கணினியைப் பயன்படுத்தி தங்களுக்குள் எளிதான முறையில் மின்னஞ்சல் தொடர்பு கொள்வதற்கு ஒரே மலேசியா மின்னஞ்சல் (*1Malaysia Email*) திட்டம் அறிமுகம் செய்யப்பட்டது. இவை எல்லாவற்றிற்கும் சிகரம் வைத்தால் போல, நாடு தழுவிய நிலையில் ஒரே மலேசியா மக்கள் நிதியுதவி (BR1M) திட்டம் அமலாக்கம் செய்யப்பட்டது.

3000 ரிங்கிட்டிற்கும் குறைவான மாத வருமானம் பெறும் மலேசியர்கள் அனைவருக்கும் 500 ரிங்கிட் நிதியுதவி செய்யப்பட்டது. 2012-இல் முதல் நிதியுதவியும் 2013 பிப்ரவரியில் இரண்டாவது உதவியும் வழங்கப்பட்டன. இதுவரை அந்த ஒரே மலேசியா மக்கள் நிதியுதவித் திட்டத்தின் கீழ் 2.5 பில்லியன் ரிங்கிட் செலவு செய்யப்பட்டுள்ளது.

## இண்ட்ராப்

2007-ஆம் ஆண்டு நவம்பர் மாதம் 25-ஆம் தேதி இண்ட்ராப் பேரணி நடந்தது. அந்தப் பேரணி மலேசியாவின் வரலாற்றில் ஒரு திருப்புமுனையாக அமைந்தது. நாடு சுதந்திரம் அடைந்து 50 ஆண்டுகளாகியும் இந்தியர்கள் வேலை வாய்ப்பு, மேம்பாட்டுத் திட்டங்களில் புறக்கணிக்கப்பட்டதை எதிர்த்து அப்பேரணி நடைபெற்றது.

இந்தியச் சமுதாயத்தின் தேவைகளையும், பிரச்சினைகளையும் சரியாக ஆராயாமல் போனதும்; இண்ட்ராப்பினால் அளிக்கப்பட்ட திட்டங்கள்,  தீர்மானங்களைப் புறக்கணித்ததும்; அரசியல், பொருளாதாரம், சமயம், கல்வி, பண்பாட்டுக் கூறுகளை அலட்சியம் செய்ததும்; தேசிய முன்னணி அரசின் மீது இந்தியச் சமுதாயம் காலம் காலமாக வைத்திருந்த நம்பிக்கையை இழக்கச் செய்தது.

அதன் பிறகு 2008 மார்ச் 8-ஆம் தேதி நடைபெற்ற பொதுத் தேர்தலில் தேசிய முன்னணி மூன்றில் இரண்டு பங்கு பெரும்பான்மையை நாடாளுமன்றத்தில் இழந்தது. அத்துடன் சிலாங்கூர், பினாங்கு, கெடா, கிளாந்தான், பேராக் ஆகிய ஐந்து மாநிலங்களை, எதிர்க்கட்சியான மக்கள் கூட்டணி கைப்பற்றியது.

## மலேசிய இந்தியர்களின் நிலைப்பாடு

மலேசிய இந்தியர்களிடையே நிலவிய அதிருப்திகளை முழுமையாகப் பயன்படுத்திக் கொண்ட எதிர்க்கட்சிக் கூட்டணி ஐந்து மாநிலங்களில் ஆட்சியைப் பிடித்து வரலாறு படைத்தது. பின்னர் பேராக் மாநிலத்தின் ஆட்சியை மக்கள் கூட்டணி அரசாங்கத்தைக் கவிழ்த்து தேசிய முன்னணி ஆட்சியைப் பிடித்தது, மலேசிய வரலாற்றில் ஒரு கறை படிந்த காலச்சுவடு ஆகும்.

தேசிய முன்னணி கூட்டணியில் இந்தியர்களின் பிரதிநிதியாகக் கருதப்பட்ட ம.இ.கா பலத்த தோல்வியைத் தழுவியது. அக்கட்சியின் தலைவர் டத்தோ ஸ்ரீ ச. சாமிவேலு கூட, தம்முடைய சுங்கை சிப்புட் தொகுதியில் தாக்குப் பிடிக்க முடியாமல் போனது ஒட்டு மொத்த மலேசிய மக்களையே அதிர்ச்சி அடையச் செய்தது. டத்தோ ஸ்ரீ ச. சாமிவேலுவை எதிர்த்து ஜெயக்குமார் தேவராஜ் என்பவர் போட்டியிட்டார். ஜெயகுமாருக்கு 16,458 வாக்குகளும், சாமிவேலுவிற்கு 14,637 வாக்குகளும் கிடைத்தன.

2008-ஆம் ஆண்டு மலேசியப் பொதுத் தேர்தலில் தேசிய முன்னணி 137 இடங்களை மட்டுமே கைப்பற்ற முடிந்தது. எதிர்க்கட்சிகள் 82 இடங்களைக் கைப்பற்றின. மலேசிய அரசியல் வரலாற்றில் எதிர்க்கட்சிகள் இத்தனை இடங்களைக் கைப்பற்றியது அதுவே முதல்முறையாகும். மலாய்க்காரர்கள், சீனர்களுக்கு அடுத்த நிலையில் இந்திய சமூகத்தினர் நாட்டின் அரசியல், பொருளாதார, சமூக நிலைகளைத் தீர்மானிக்கும் முக்கிய இடத்தில் இருப்பதை அது உறுதிபடுத்தியது.

### மலேசிய அரசியலில் புதிய சரித்திரம்

மலேசிய இந்தியர்களின் இண்ட்ராப் பேரணி; ம.இ.கா தலைவர்களின் மீது இருந்த வெறுப்பு; தேர்தலுக்கு முன், முன்னாள் பிரதமர் துன் மகாதீர் பின் முகமது அளித்த பரபரப்பு பேட்டி; இன்னும் பல விசயங்கள் எல்லாம் ஐம்பது ஆண்டுகளுக்கு மேல் நன்கு வலுவான நிலையில் இருந்த இன அரசியலின் அதிகாரவர்க்கத்தை ஒதுக்கித் தள்ளியது. மலேசிய அரசியலில் ஒரு புதிய சரித்திர சகாப்தத்திற்கு வழிகாட்டியானது.

மலேசிய மக்கள் இனவாத சர்ச்சையில் இருந்து விலகி வரும் மாறுதல்களை எதிர்பார்க்கின்றனர். அரசியல்வாதிகள் யாருக்காகச் சேவை செய்கின்றார்கள் என்பதும் அவர்களிடையே ஒரு பெரிய கேள்விக் குறியாக அமைகின்றது. இந்தத் தேர்தல் களத்தில், பிரதமர் நஜீப் துன் ரசாக் மூவின மக்களையும் அணைத்துப் போகும் மறுமலர்ச்சித் திட்டங்களில் தீவிரமான கவனங்களைச் செலுத்தி வருகின்றார்.

### 250 தமிழ்ப்பள்ளிகளுக்கு, 340 மில்லியன் ரிங்கிட்

உருமாற்றத் திட்டம், பொருளாதார உருமாற்றத் திட்டம், ஒரே மலேசியா கிளினிக் திட்டம், 500 ரிங்கிட் ஒரே மலேசியா உதவித் திட்டம், ஒரே மலேசியா கணினித் திட்டம் போன்ற பல திட்டங்களை உருவாக்கித் தந்திருக்கிறார். பணத்தைப் பில்லியன் கணக்கில் செலவு செய்தும் வருகின்றார். இதில் பல லட்சம் இந்தியர்கள் பொருளுதவி பெற்று வருகின்றனர்.

2009-ஆம் ஆண்டில் இருந்து, மலேசியாவில் இருக்கும் 250 தமிழ்ப்பள்ளிகளுக்கு, 340 மில்லியன் ரிங்கிட் நிதியுதவிகள் செய்யப்பட்டுள்ளன. இந்த நிதி ஒரு பெரிய தொகைதான். மலேசியாவில் உள்ள அத்தனை இந்தியர்களுக்கும் ஆளுக்கு 100 ரிங்கிட் கொடுத்தால் எவ்வளவு வருமோ, அந்தத் தொகை தமிழ்ப்பள்ளிகளுக்கு மூன்றே ஆண்டுகளில் கொடுக்கப்பட்டுள்ளன.

ஆனால், 2008-ஆம் ஆண்டிற்கு முன்னால், அப்பள்ளிகள் புறக்கணிக்கப்பட்டு, அனாதையான நிலையில் கிடந்தன என்பதுதான் மலேசிய இந்தியர்களின் மனங்களில் இன்றும் ஆழமாய்ப் பதிந்துவிட்ட வேதனையான விசயமாகும்.

### [[மலேசிய இந்தியர்]]களின் ஐயப்பாடு

இருப்பினும், கடந்த ஐம்பது ஆண்டுகளாக ஓரம் கட்டப்பட்ட இந்தியர்களுக்கு இப்போது மட்டும் ஏன் கோடிக் கணக்கில் பணத்தைக் கொடுத்து மகிழ்ச்சிப் படுத்த வேண்டும். இது பல மலேசிய இந்தியர்களின் ஐயப்பாடாக அமைகின்றது. 

ஆக, அந்த மௌனமே அரசாங்கத்திற்கு கிலியை ஏற்படுத்தி இருக்கின்றது. இதில் சபா, சரவாக் பிரச்னைகள் வேறு தலைவிரித்து ஆடுகின்றன. மத்தளத்திற்கு இரண்டு பக்கம்தான் இடி. ஆனால், பிரதமர் நஜீப் துன் ரசாக் அவர்களுக்குத் திரும்பிய பக்கம் எல்லாம் இடி. பாவம் பிரதமர் என்று மலேசியர்கள் பலர் ஆதங்கப்படுகின்றனர்.

## மலேசிய இந்தியர்களுக்கு பிரதமர் வேண்டுகோள்

பிரதமர் நஜீப் துன் ரசாக், மலேசிய இந்தியர்களிடம் காட்டிவரும் திடீர் கரிசணையினால். அவர் மீது மலேசிய இந்தியர்களின் அனுதாப அலைகள் கொஞ்சம் கூடுதலாகவே வீசத் தொடங்கியுள்ளன. மலேசியாவின் அடிதட்டு மக்களுக்கு அவர் வழங்கி வரும் உதவித் தொகைகளும், சலுகைகளும் பிரமிக்க வைக்கின்றன. இதன்வழி கணிசமான அளவு இந்தியர்களின் ஆதரவுகளை, பெற்று வருகிறார் என்பதை யாரும் மறுக்க முடியாது.

### [[புத்ராஜெயா]]வைக் காப்பாற்றுவோம்

என்று இந்த ஆண்டு தைப்பூச வாழ்த்துச் செய்தியில் பிரதமர் மலேசிய இந்தியர்களிடம் வேண்டுகோள் விடுத்து இருக்கிறார். அதில் அர்த்தம் இருக்கிறது. ஆனால், படித்து பட்டம் பெற்று வரும் இன்றைய இளம் தலைமுறையினர் வேறு மாதிரியாகப் பார்க்கின்றனர்.

கடந்த 50 ஆண்டுகளாக இவ்வளவு பணத்தையும் மேல்தட்டு வர்க்கத்தினரே பயன்படுத்தி இருக்கின்றார்கள் எனும் வெறுப்புணர்வு அவர்களிடம் மேலோங்கி வருகிறது. இப்போது பில்லியன் கணக்கில் பணத்தைக்  கொட்டுகிறார்கள். ஆக, இவ்வளவு காலமாக அந்தப் பணத்தைப் பயன்படுத்திக் கொண்டவர்கள் யார் என்றும் கேட்கின்றனர். மிகச் சரியான புள்ளிவிவரச் சான்றுகளுடன் மலேசிய இந்திய இளைஞர்கள் கேள்விகளைக் கேட்கத் தொடங்கிவிட்டனர்.

### மகாதீர் காலத்து குற்றச்சாட்டுகள்

இது ஒரு புறம் இருக்க, அன்வார் இப்ராஹிம் பால்புணர்ச்சி வழக்கு, ஆபாச காணொளி எனும் துன் மகாதீர் பின் முகமது காலத்து குற்றச்சாட்டுகள், பிரதமர் நஜீப் துன் ரசாக் ஆட்சியில் பலிக்காமல் போய்விட்டன. அழகாய்க் காய்களை நகர்த்தி மக்களின் கண்களை மகாதீர் மூடினார் என்றும் குற்றம் சொல்லப்படுகிறது.

அந்த ஆபாச, அநாகரிக அரசியல் கண்டு மக்கள் வெறுத்துப் போய்விட்டார்கள். இனங்களுக்கு அப்பால்பட்டு மலாய்க்காரர்கள், சீனர்கள், இந்தியர்கள் அனைவரும் அந்த வெறுப்புகளில் அடக்கம் ஆகின்றனர். அந்த வெறுப்புகளே கணிசமான வாக்குகளை எதிர்க்கட்சியினர்களின் பக்கம் போக வைத்து இருக்கிறது.

### இந்தியர்கள் மதில் மேல் பூனை

மலாய்க்காரர்கள் இப்போது 50க்கு 50 என்பதில் இருக்கின்றனர். சீனர்கள் மிக உறுதியாய் இருக்கின்றனர். எங்கே, எப்படி, என்ன செய்ய வேண்டும் என்பது அவர்களுக்கு நன்றாகத் தெரிந்து இருக்கிறது. ஆனால், இந்தியர்கள்தான் மதில் மேல் பூனையாய் நின்று தவிக்கின்றனர். சூழ்நிலைக்குத் தகுந்த மாதிரி முடிவு எடுக்கலாம் என்றும் தயங்கி நிற்கிறார்கள்.

தமிழ் மொழிக்கு ஆபத்து என்றால் எதிர்க்கட்சியினர் பக்கம் போவதற்கும் அவர்கள் தயாராக இருக்கின்றார்கள். தமிழ்ப் பள்ளிக்கூடங்களையும் அவர்களின் தெய்வ சன்னிதானங்களையும் பிரதானமாகப் பார்க்கின்றனர். இந்த இரு விசயங்களில் அரசாங்கம் மிகப் பக்குவமாகச் செயல்பட்டு வருகின்றது.

### அம்பிகா சீனிவாசன்

நாடாளுமன்றத்திலும், பொது நிகழ்ச்சிகளிலும் சில அரசியல் தலைவர்கள் இந்தியர்களை இழிவாகப் பேசியுள்ளனர். அதைப் பற்றி அரசாங்கம் நடவடிக்கை எதுவும் எடுக்கவில்லை. அதனால் 10,000 பேர் எதிர்க்கட்சியின் பக்கம் போவதற்கு தீர்மானித்து இருக்கின்றனர். அத்துடன், டத்தோ அம்பிகா சீனிவாசன் அவர்களை அரசாங்கம் நடத்திய விதம், இந்தியர்களின் மனதில் தீயாய்க் கொழுந்து விட்டு எரிந்து கொண்டிருக்கிறது.

முன்பு மலேசிய இஸ்லாமிய கட்சியின் மீது இந்தியர்களுக்கு ஒரு வகையான அச்சம் இருந்தது. இப்போது அந்த அச்சம் நீங்கிவிட்டது. மலேசிய இஸ்லாமிய கட்சியினரைவிட படுமோசமான அரசியல்வாதிகள் எல்லாம், அரசாங்க ஆதரவாளர்களாக இருந்து இந்தியர்களைக் கேவலப்படுத்தும் போது, மலேசிய இஸ்லாமிய கட்சியினர் அத்தனை மோசமானவர்களாகத் தெரியவில்லை.

மலேசிய இஸ்லாமிய கட்சியினர், இந்தியர்களிடம் மிக நெருங்கிப் பழகுகின்றனர். சென்ற 2008 பொதுத் தேர்தலில் அவர்களுடைய இஸ்லாமியக் கட்சியில், குமுதா ராமன் எனும் ஓர் இந்தியப் பெண்ணை வேட்பாளராகப் போட்டியிட வைத்து, மலேசிய மக்களையே ஆச்சரியத்தில் ஆழ்த்தினர்.

### நம்பிக்கை இழந்த இந்தியச் சமுதாயம்

பிரதமர் பதவியில் இருந்து விலகிய பின்னரும், முன்னாள் பிரதமர் மகாதீர் முகமது பரபரப்பான பத்திரிகை செய்திகளை வெளியிட்டு குட்டையைக் குழப்பி வருகிறார். இது ஆளும் அரசாங்கத்திற்கு பெரும் தலைவலியாக இருக்கிறது. ஒட்டு மொத்த மலேசிய இந்தியர்களின் எதிர்காலத்திற்கே ஒரு தடைக்கல்லாக இருந்த மகாதீர் முகமதுவின் திமிரான பேச்சுகளை, எந்த இந்தியத் தலைவராலும் அடக்க முடியவில்லையே என்று இந்திய சமுதாயம் பொங்கி வேதனைப்பட்டது. அதனால், ம.இ.காவின் மீதும் மற்ற பல முக்கிய இந்திய சமூகத் தலைவர்கள் மீதும் இந்திய சமுதாயத்தினர், நம்பிக்கையை இழந்துவிட்டனர்.

இப்படி தேசிய முன்னணிக்கு எதிராகவும், எதிர்க்கட்சிகளுக்கு ஆதரவான ஒரு சுழலிலும்தான் இந்த 2013 மலேசியப் பொதுத் தேர்தல் நடைபெறவிருக்கிறது. இருப்பினும் இழந்த இந்தியச் சமுதாயத்தின் நம்பிக்கையைத் தூக்கி நிறுத்திட இப்போது அரசாங்கம் படாதபாடு படுகிறது.

தேசிய முன்னணியில் அங்கம் வகிக்கும் ம.இ.கா உட்பட பல்வேறு இந்திய அமைப்புகள், மலேசிய இந்தியர்களைப் பிரதிநித்த போதும் ஒட்டு மொத்த இந்திய சமுதாயத்தின் நம்பிக்கையை யாரும் பெற்று இருக்கவில்லை. அதுதான் நிதர்சனமான உண்மை. பல இந்திய அமைப்புகள் அரசாங்கத்திடம் மான்யங்களைப் பெறுவதற்காகவே பெயரளவில் இருக்கின்றன. ஆனால், அவை மக்களுக்காக முழுமனதுடன் செயல்படவில்லை என்பது மலேசிய இந்தியர்களுக்குத் தெரிந்த விசயம்தான்.

### எதிர்பார்ப்புகள்

2008-ஆம் ஆண்டு கிடைத்த மாபெரும் வெற்றியைத் தொடர்ந்து, டத்தோ ஸ்ரீ அன்வார் இப்ராஹிம் தலைமையிலான பாக்காத்தான் ராக்யாட் எனப்படும் மக்கள் கூட்டணி பெரும்பான்மை பெற்று ஆட்சியைப் பிடிக்கும் என்ற எதிர்பார்ப்பு ஒருபுறம் வலுத்து வருகிறது. இன்னொரு புறம் பிரதமர் நஜீப் துன் ரசாக் பதவியை ஏற்றதில் இருந்து பல ஆக்கப்பூர்வமான மாற்றங்களைக் கொண்டு வந்து, மக்களின் மனங்களில் நம்பிக்கையைத் தோற்றுவித்துள்ளார். தமது ஆட்சியைத் தக்க வைத்துக் கொள்வார் எனும் நம்பிக்கையும் பிறந்துள்ளது.

அரசியல்வாதிகளிடம் மலேசியர்கள் இப்போது எதிர்பார்ப்பது எல்லாம் உயர்ந்த, உண்மையான சேவைகளைத்தான். இனவாத வெற்றுப் பசப்புரைகளை ஆளும் வர்க்கத்தினரிடம் இருந்து கேட்கத் தயாராக இல்லை. ஊழல் இல்லாத நேர்மையான அரசாங்கத்தை மக்கள் எதிர்பார்க்கிறார்கள். அந்த ஆட்சியை வழங்கப் போவது யார்? பரபரப்பான தேர்தலை மக்கள் திகிலுடன் பார்த்துக் கொண்டு இருக்கின்றனர்.

## சட்டசபை கலைப்புகள்

2016-ஆம் ஆண்டு வரை சரவாக் மாநில சட்டசபை கலைக்கப்பட மாட்டாது. 2011இல் மாநிலத் தேர்தல் நடைபெற்றது. நாடாளுமன்றத்திற்கான தேர்தல் மட்டுமே நடைபெறும்.

## வேட்பாளர் நியமனம்
2013 ஏப்ரல் 20ஆம் தேதி காலை 9.00 மணியில் இருந்து 10.00 மணி வரை, வேட்புமனுத் தாக்கல்கள் ஏற்றுக் கொள்ளப்பட்டன. மலேசியத் தேர்தல் வரலாற்றில் முதன்முறையாக எல்லா இடங்களிலும் வேட்பாளர்கள் போட்டியிட்டனர். தவிர, எந்த இடத்திலும் போட்டியின்றி யாரும் வெற்றி பெறவும் இல்லை. சில இடங்களில் 6 பேர் வரை வேட்புமனுத் தாக்கல் செய்தனர். மலேசிய நாடாளுமன்றத்தின் 222 தொகுதிகளுக்கு 579 வேட்புமனுக்கள், 12 மாநிலங்களின் 505 இடங்களுக்கு 1.321 வேட்புமனுக்கள் சமர்ப்பிக்கப்பட்டன.

## மலேசியப் பொதுத் தேர்தல் 2013 முடிவுகள் (மக்களவை - [[டேவான் ராக்யாட்]])
மலேசியப் பொதுத் தேர்தல் 2013 முடிவுகள், 2013 மே 5 இரவு 8 மணி தொடங்கி அறிவிக்கப்பட்டன. மலேசிய நாடாளுமன்றத்தின் டேவான் ராக்யாட்டில் பாரிசான் நேசனல் கூட்டணி 133 இடங்களையும், பாக்காத்தான் ராக்யாட் 89 இடங்களையும் பெற்றன. மலேசிய இந்தியர் காங்கிரசு, நாடாளுமன்றத்திற்குப் போட்டியிட்ட 9 இடங்களில் 4 இல் மட்டுமே வெற்றி பெற்றது. 5 இடங்களில் தோல்வி கண்டது.

ஆனால், எதிர்க் கூட்டணியின் பாக்காத்தான் ராக்யாட்டைச் சேர்ந்த 11 இந்தியர்கள் நாடாளுமன்றத்திற்கு தேர்வு பெற்றனர். தவிர, மலேசிய அரசியல் வரலாற்றில் கஸ்தூரிராணி பட்டு எனும் ஓர் இந்திய இளம்பெண் எதிர்க் கூட்டணியில் நின்று வெற்றி பெற்று சாதனை படைத்துள்ளார். சீன மொழியில் சரளமாகப் பேசக் கூடிய இவர், மலேசிய நாடாளுமன்றத்தில் ஒரே இந்தியப் பெண் ஆகும். பினாங்கு, பத்து காவான் தொகுதியில் 25962 வாக்குகள் பெரும்பான்மையில் வெற்றி பெற்றார்.

**[[மலேசியா]]வில் 2013 மே 5 இல் நடந்த ''[[டேவான் ராக்யாட்|மக்களவைத்]]'' தேர்தல் முடிவுகள்
|-
! colspan=4 style="background-color:#E9E9E9;text-align:center;" | கட்சி (கூட்டணி)
! style="background-color:#E9E9E9;text-align:right;" |வாக்குகள்
! style="background-color:#E9E9E9;text-align:right;" |வாக்கு %
! style="background-color:#E9E9E9;text-align:right;" |இடங்கள்
! style="background-color:#E9E9E9;text-align:right;" |வாக்கு %
! style="background-color:#E9E9E9;text-align:right;" |+/–
|-
|- style="background-color: #C0CAF2;"
| rowspan="14" style="background-color: #000080;" |
| style="text-align:left;" colspan="2" | [[தேசிய முன்னணி (மலேசியா)|தேசிய முன்னணி]]||BN||**5,237,699**||**47.38**||**133**||**59.91**||**7*** 
|-
| style="background-color: #E62020;" | 
| style="text-align:left;" |<span style="padding-left:1em;">[[அம்னோ]]||UMNO||3,252,484||29.42||88||39.64||9 
|-
| style="background-color: #0000FF;" | 
| style="text-align:left;" |<span style="padding-left:1em;">[[மலேசிய சீனர் சங்கம்]]||MCA||867,851||7.85||7||3.15||8 
|-
| style="background-color: #29AB87;" | 
| style="text-align:left;" |<span style="padding-left:1em;">[[மலேசிய இந்திய காங்கிரசு]]||MIC||286,629||2.59||4||1.80||1  
|-
| style="background-color: red;" | 
| style="text-align:left;" |<span style="padding-left:1em;">[[ஐக்கிய பாரம்பரிய பூமிபுத்ரா கட்சி]]||PBB||232,390||2.10||14||6.31|| 
|-
| style="background-color: #FF0000;" | 
| style="text-align:left;" |<span style="padding-left:1em;">[[மலேசிய மக்கள் இயக்கக் கட்சி]]||Gerakan||191,019||1.73||1||0.45||1
|-
| style="background-color: yellow;" | 
| style="text-align:left;" |<span style="padding-left:1em;">[[சரவாக் ஐக்கிய மக்கள் கட்சி]]||SUPP||133,603||1.21||1||0.45||5 
|-
| style="background-color: #ADD8E6;" |
| style="text-align:left;" |<span style="padding-left:1em;">[[ஐக்கிய சபா கட்சி]]||PBS||74,959||0.68||4||1.80||1  
|-
| style="background-color: green;" | 
| style="text-align:left;" |<span style="padding-left:1em;">[[சரவாக் மக்கள் கட்சி]]||PRS||59,540||0.54||6||2.70||  
|-
| style="background-color: #FFFF00;" | 
| style="text-align:left;" |<span style="padding-left:1em;">[[சரவாக் முற்போக்கு ஜனநாயக கட்சி]]||SPDP||55,505||0.50||4||1.80||  
|-
| style="background-color: #00008B;" | 
| style="text-align:left;" |<span style="padding-left:1em;">[[ஐக்கிய பாசோக்மோமோகான் கடாசான் மூருட் அமைப்பு]]||UPKO||53,584||0.48||3||1.35||1 
|-
| style="background-color: #FF7F00;" | 
| style="text-align:left;" |<span style="padding-left:1em;">[[ஜனநாயக விடுதலைக் கட்சி (மலேசியா)|Liberal Democratic Party]]||LDP||13,138||0.12||0||0.00||1
|-
| style="background-color: #FEDF00;" | 
| style="text-align:left;" |<span style="padding-left:1em;">ஐக்கிய சபா மக்கள் கட்சி||PBRS||9,467||0.09||1||0.45|| 
|-
| style="background-color: #DAA520;" | 
| style="text-align:left;" |<span style="padding-left:1em;">மக்கள் முற்போக்குக் கட்சி||PPP||7,530||0.07||0||0.00||
|-
|- style="background-color: #FFEECC;"
| rowspan="4" style="background-color: #F8991C;" |
| style="text-align:left;" colspan="2" | [[பாக்காத்தான் ராக்யாட்|மக்கள் கூட்டணி]]||PR||**5,623,984**||**50.87**||**89**||**40.09**||**7** 
|-
| style="background-color: #00BFFF;" |
| style="text-align:left;" |<span style="padding-left:1em;">[[மக்கள் நீதிக் கட்சி]]||PKR||2,254,328||20.39||30||13.51||1
|-
| style="background-color: #E21118;" |
| style="text-align:left;" |<span style="padding-left:1em;">[[ஜனநாயக செயல் கட்சி]]||DAP||1,736,267||15.71||38||17.12||10 
|-
| style="background-color: #009000;" |
| style="text-align:left;" |<span style="padding-left:1em;">[[மலேசிய இஸ்லாமிய கட்சி]]||PAS||1,633,389||14.78||21||9.46||2 
|-
| style="background-color: #E8C0F2;" |
| style="text-align:left;" colspan="2" |[[மாநில சீர்திருத்தக் கட்சி]]||STAR||45,386||0.41||0||0.00|| 
|-
| style="background-color: #CAE2CA;" |
| style="text-align:left;" colspan="2" |[[அகில மலேசிய இஸ்லாமிய முன்னணி]]||Berjasa||31,835||0.29||0||0.00||
|-
| style="background-color: #E2E2C0;" |
| style="text-align:left;" colspan="2" |சரவாக் தொழிலாளர் கட்சி||SWP||15,630||0.14||0||0.00|| 
|-
| style="background-color: #F2F2CA ;" |
| style="text-align:left;" colspan="2" |[[சபா முற்போக்கு கட்சி]]||SAPP||10,099||0.09||0||0.00||2 
|-
| style="background-color: #DAE2EA;" | 
| style="text-align:left;" colspan="2" |[[மலேசிய அன்புக் கட்சி|Love Malaysia Party]]||PCM||2,129||0.02||0||0.00|| 
|-
| style="background-color: #F2D6C0;" | 
| style="text-align:left;" colspan="2" |[[மலேசிய மக்கள் பொதுநலக் கட்சி]]||KITA||623||0.01||0||0.00|| 
|-
| style="background-color: #F2D8D8;" | 
| style="text-align:left;" colspan="2" |மலேசிய ஐக்கிய மக்கள் கட்சி||பெர்சமா||257||0.00||0||0.00|| 
|-
| style="background-color: ;" | 
| style="text-align:left;" colspan="2" |சுயேட்சைகள்||IND||86,935||0.79||0||0.00|| 
|-
| style="text-align:left;" colspan="4" |செல்லுபடியான வாக்குகள்||11,054,577||rowspan="2" colspan="4" style="background-color:#dcdcdc;"|
|-
| style="text-align:left;" colspan="4" |பழுதடைந்த வாக்குகள்|202,570
|-
| style="text-align:left;" colspan="4" |**மொத்த வாக்குகள்** (84.84%)||**11,257,147**||**100.0**||**222**||**100.0**||
|-
| style="text-align:left;" colspan="4" |வாக்களிக்காதோர்||2,010,855||rowspan="7" colspan="4" style="background-color:#dcdcdc;"|
|-
| style="text-align:left;" colspan="4" |**பதிவு செய்த வாக்காளர்கள்**||**13,268,002**
|-
| style="text-align:left;" colspan="4" |சாதாரண வாக்காளர்கள்||12,885,434
|-
| style="text-align:left;" colspan="4" |தொடக்க வாக்காளர்கள்||235,826
|-
| style="text-align:left;" colspan="4" |அஞ்சல் வாக்குகள்||146,742
|-
| style="text-align:left;" colspan="4" |**வாக்கு வயது** (21 இற்கும் மேற்பட்டோர்)||**17,883,697**
|-
| style="text-align:left;" colspan="4" |**மலேசிய மக்கள் தொகை**||**29,628,392*'
|-
| colspan=9 style="text-align:left;" |
மூலம்: [http://www.spr.gov.my Election Commission of Malaysia] <br/>
மூலம்: Nohlen et al. [http://www.ipu.org/parline-e/reports/2197_E.htm]
|}

==மலேசிய இந்திய நாடாளுமன்ற வேட்பாளர்கள்==

===பாரிசான் நேசனல் வெற்றி பெற்றவர்கள்===

* [[கேமரன் மலை]] [[பகாங்]]: [[டத்தோ ஸ்ரீ]] [[கோவிந்தசாமி பழனிவேல்]] (மூத்த அமைச்சர்)
* [[சிகாமட்]] [[ஜொகூர்]]: [[டத்தோ ஸ்ரீ]] [[டாக்டர்]] [[ச. சுப்பிரமணியம்]] (மூத்த அமைச்சர்)
* [[தாப்பா]] [[பேராக்]]: [[டத்தோ]] [[மு. சரவணன்]] (துணை அமைச்சர்)
* [[உலு சிலாங்கூர்]] [[சிலாங்கூர்]]: [[பி. கமலநாதன்]]

===பாக்காத்தான் ராக்யாட் வெற்றி பெற்றவர்கள்===

* [[பாடாங் செராய்]] [[கெடா]] [[சுரேந்திரன் நாகராஜன்]] [[மக்கள் நீதிக் கட்சி]]
* [[பத்து காவான்]] [[பினாங்கு]] [[கஸ்தூரிராணி பட்டு]] [[ஜனநாயக செயல் கட்சி]]
* புக்கிட்குளுகோர் [[பினாங்கு]] [[கர்ப்பால் சிங்]] [[ஜனநாயக செயல் கட்சி]]
* [[சுங்கை சிப்புட்]] [[பேராக்]] [[ஜெயக்குமார் தேவராஜ்]] [[மலேசிய சமூகக் கட்சி]]
* [[ஈப்போ]] பாராட் [[எம். குலசேகரன்]] [[ஜனநாயக செயல் கட்சி]]
* [[பத்து காஜா]] [[பேராக்]] [[வி. சிவகுமார்]] [[ஜனநாயக செயல் கட்சி]]
* [[சுபாங்]] [[சிவராசா ராசையா]] [[சிலாங்கூர்]] [[மக்கள் நீதிக் கட்சி]]
* [[காப்பார்]] [[சிலாங்கூர்]] [[கோ. மணிவண்ணன்|மணிவண்ணன் கோவிந்தசாமி]] [[மக்கள் நீதிக் கட்சி]]
* [[பூச்சோங்]] [[சிலாங்கூர்]] கோபிந்த் சிங் டியோ [[ஜனநாயக செயல் கட்சி]]
* [[கிள்ளான்]] [[சிலாங்கூர்]] [[சார்ல்ஸ் சாந்தியாகோ]] [[ஜனநாயக செயல் கட்சி]]

===பாரிசான் நேசனல் தோல்வி அடைந்தவர்கள்===

* [[பத்து காவான்]] [[பினாங்கு]], [[கோபாலகிருஷ்ணன் நாராயணசாமி]]
* [[சுங்கை சிப்புட்]] [[பேராக்]]: [[டத்தோ]] [[எஸ். கே. தேவமணி]] (துணை அமைச்சர்)
* [[பூச்சோங்]] [[சிலாங்கூர்]], [[கோகிலன் பிள்ளை]] (துணை வெளியுறவு அமைச்சர்)
* [[காப்பார்]] [[சிலாங்கூர்]]: [[சக்திவேல் அழகப்பன்]]
* [[சுபாங்]] [[சிலாங்கூர்]]: [[பிரகாஷ் ராவ் அப்பளநாயுடு]]
* [[கோத்தா ராஜா]] [[சிலாங்கூர்]]: [[டத்தோ]] [[எஸ். முருகேசன்]] 
* [[சிகாம்புட்]] [[கோலாலம்பூர்]] கூட்டரசுப் பிரதேசம், [[ஜெயந்தி தேவி பாலகுரு]]
* [[கெப்போங்]] [[கோலாலம்பூர்]] கூட்டரசுப் பிரதேசம், சந்திரக்குமரன் ஆறுமுகம் [[மக்கள் முற்போக்கு கட்சி]]
* [[தெலுக் கெமாங்]] [[நெகிரி செம்பிலான்]]: [[டத்தோ]] [[வி. எஸ். மோகன்]]

===பாக்காத்தான் ராக்யாட் தோல்வி அடைந்தவர்கள்===

* [[லாபிஸ்]] [[ஜொகூர்]] ராமகிருஷ்ணன் சுப்பையா
* [[கேமரன் மலை]] [[பகாங்]] எம். மனோகரன்
* [[தாப்பா]] [[பேராக்]] வசந்தகுமார் கிருஷ்ணன்

மலேசிய மக்கள் இனம், மொழி, சமயம் பார்க்காமல் 14 இந்தியர்களை நாடாளுமன்றத்திற்கு அனுப்பி வைத்து இருக்கின்றனர்.

==மாநில வாரியாக தேர்தல் புள்ளி விவரங்கள்==

=== [[பெர்லிஸ்]] ===


=== [[கெடா]] ===


=== [[கிளாந்தான்]] ===


=== [[திராங்கானு]] ===


=== [[பினாங்கு]] ===


=== [[பேராக்]] ===


=== [[பகாங்]] ===



=== [[சிலாங்கூர்]] ===


=== [[கோலாலம்பூர்]] கூட்டரசு பிரதேசம் ===


=== [[புத்ராஜெயா]] கூட்டரசு பிரதேசம் ===


=== [[நெகிரி செம்பிலான்]] ===


=== [[மலாக்கா]] ===


=== [[ஜொகூர்]] ===


== [[லாபுவான்]] கூட்டரசு பிரதேசம் ==


==குறிப்புகள்==

==மேற்கோள்கள்==


==சான்றுகள்==
* *திகில் நிறைந்த தேர்தல்,'' இராஜாசோழன், ச. சுந்தராம்பாள். தினக்குரல் (மலேசியா). இணைப்பு: பக்கம்1. திகதி: 07.04.2013
* Election Results of the 13th Malaysian General Elections http://keputusan.spr.gov.my/ 
* Star Online Election Results http://elections.thestar.com.my/results/results.aspx 
* Sabah Parliament—Official Results at a Glance http://borneoinsider.com/sabah-parliament-official-results-at-a-glance/ 
* News Straits Times Election Results http://www.nst.com.my/ge13

பகுப்பு:மலேசியாவில் தேர்தல்கள்
பகுப்பு:2013 தேர்தல்கள்